יחסי פולין–קולומביה

יחסי פולין–קולומביה הם היחסים הדיפלומטיים בין המדינות קולומביה ופולין. שתי המדינות חברות בארגון לשיתוף פעולה ולפיתוח כלכלי.

 היסטוריה 
פולין וקולומביה קוננו יחסים דיפלומטים החל משנת 1931.Realciones Polaco-Colombianas (in Spanish) בתחילה, הסמיכה פולין את הנציגות הדיפלומטית שלה במקסיקו סיטי כהסמכה מקבילה לקולומביה. זמן קצר לאחר מכן, פתחה פולין קונסוליית כבוד בבירת קולומביה, בוגוטה, אשר שודרגה מאוחר יותר לנציגות דיפלומטית. בשנת 1935 שלחה קולומביה משלחת דיפלומטית לוורשה.Jewish community of Colombia

לאחר הפלישה הגרמנית לפולין בספטמבר 1939 שגרמה להתחלת מלחמת העולם השנייה, ממשלת קולומביה אפשרה בשנת 1942 לממשלת פולין הגולה שבסיסה בלונדון להפעיל נציגות דיפלומטית בבוגוטה. בדצמבר 1941 ניתקה קולומביה את היחסים הדיפלומטיים עם מדינות הציר (גרמניה, איטליה ויפן), בעקבות המתקפה היפנית על פרל הארבור. קולומביה הכריזה מלחמה על מדינות הציר ב-26 בנובמבר 1943.Colombia ante la Guerra Mundial 1942-1944 (in Spanish) בדצמבר 1945, לאחר המלחמה הכירה ממשלת קולומביה בממשלה הזמנית של האחדות הפולנית. בין 1952 ל-1964, כשקולומביה הייתה במלחמת אזרחים, היחסים הדיפלומטיים בין קולומביה ופולין הושעו. ב-28 ביולי 1969, קולומביה ופולין חידשו את היחסים הדיפלומטיים. ב-1975 הגיע השגריר הפולני הראשון לקולומביה ושדרג את המשלחת הדיפלומטית הפולנית לשגרירות בבוגוטה.

ביוני 1998, נשיא פולין לשעבר, לך ולנסה, הוזמן לקולומביה כדי להשתתף בוועידה שנקראה "סולידריות ושלום במאה החדשה". ולנסה הוזמן גם לארמון הנשיאות ונפגש עם נשיא קולומביה, אנדרס פאסטראנה אראנגו. באפריל 2002 הפך אלכסנדר קוושנייבסקי לנשיא פולין הראשון שערך ביקור רשמי בקולומביה.Visita del Presidente de Polonia a Colombia (in Spanish) בינואר 2018, נשיא קולומביה, חואן מנואל סנטוס נפגש עם נשיא פולין אנדז'יי דודה במהלך הפורום הכלכלי העולמי בדאבוס, שווייץ.President Andrzej Duda to promote Poland in Davos

 היחסים בין שתי המדינות 
שתי המדינות חתמו על מספר הסכמים דו-צדדיים כגון: הסכם על שיתוף פעולה טכני ומדעי (1967), הסכם על חילופי תרבות ומדע (1981), הסכם סחר (1989), הסכם על שיתוף פעולה בכרייה ואנרגיה תעשייתית (1983) והסכם על הסרת דרישות אשרה לדרכונים דיפלומטיים – הסרת הויזה לדרכונים דיפלומטיים (2012).Bilateral Agreements between Colombia and Poland (in Spanish)

 מסחר 
בשנת 2012, קולומביה חתמה על הסכם סחר חופשי עם האיחוד האירופי (הכולל את פולין). בשנת 2018, הסחר בין קולומביה לפולין הסתכם בכ-334 מיליון דולר.OEC: Poland הייצוא העיקרי של קולומביה לפולין כולל: בננות, פחם, קפה, פרחים וסוכר. היצוא העיקרי של פולין לקולומביה כולל: ציוד טלקומוניקציה, צמיגים וציוד חשמלי.Colombia y Polonia: entrevista con el embajador Maciej Zietara (in Spanish)

 נציגויות דיפלומטיות 
 קולומביה מחזיקה בפולין שגרירות בוורשה.Embassy of Colombia in Warsaw
 פולין מחזיקה בקולומביה שגרירות בבוגוטה.Embassy of Poland in Bogotá

 קישורים חיצוניים 

 הערות שוליים 

קטגוריה:ערכים ללא קטגוריות פיזיות - יחסי חוץ